


Na temelju čl. 14. stavka 1. alineje 5. Statuta Sportske zajednice Grada Vrbovca i članka 2. Odluke o izvršavanju Javnih potreba u sportu Grada Vrbovca od 2023., Sportska zajednica Grada Vrbovca raspisuje:  

[bookmark: _Hlk175994925]DRUGI JAVNI POZIV ZA PREDLAGANJE PROGRAMA JAVNIH POTREBA U SPORTU GRADA VRBOVCA ZA 2027. GODINU

I.
Drugi Javni poziv je usmjeren na prikupljanje prijedloga Programa javnih potreba u sportu Grada Vrbovca za 2027. godinu.

II.
Prijedlozi za provedbu Programa javnih potreba iz točke I. Javnog poziva trebaju se odnositi na sljedeće:
       Trening i natjecanja sportaša
1. program sportske škole (program sportske obuke mladih - početnici),
2. program treninga i natjecanja sportaša mlađih dobnih kategorija,
3. program treninga i natjecanja sportaša seniorskog uzrasta

Prijedlozi s programskim aktivnostima zajedno s financijskim planom, unutar dijela programa potpore klubovima za trening i natjecanja, odnose se na troškove stručnog rada trenera i sportskih djelatnika za provođenje programa, kao i troškovi natjecanja, kotizacija, članarina, registracija, troškovi sudaca, troškovi delegata, troškovi službenih osoba na natjecanjima, troškovi prijevoza, troškovi liječničkih pregleda, troškovi opreme, troškovi smještaja i slično.
III.
Pravo podnošenja prijedloga Programa javnih potreba u sportu Grada Vrbovca za 2027. godinu imaju sve sportske udruge članice Sportske zajednice Grada Vrbovca, koje su upisane u Registar udruga Republike Hrvatske, Registar neprofitnih organizacija Ministarstva financija, Registar sportskih djelatnosti Republike Hrvatske i organizirane sukladno Zakonu o sportu, Zakonu o udrugama, koje su članice strukovnih saveza svog sporta uz uvjet da imaju sjedište na području Grada Vrbovca te da svoju djelatnost obavljaju na području Grada Vrbovca. 
IV.
            Prijedlozi sportskih programa neće se razmatrati ukoliko nisu dostavljeni u roku i na za to predviđenim obrascima.

             Uz obrazac prijedloga sportskog programa potrebno je dostaviti:

1. zapisnik sa zadnje održane Skupštine 
2. presliku osobnih iskaznica odgovorne osobe i važećih Rješenja o upisu u registar udruga,
3. presliku isprava kojima se dokazuje stručna osposobljenost trenera,
4. potvrde kojima se dokazuje da se protiv odgovorne osobe i voditelja programa ne vodi kazneni postupak,
5. potvrdu o nepostojanju duga prema Gradu Vrbovcu,

6. potvrdu od Porezne uprave kojom se potvrđuje da sportska udruga nema dugovanja po osnovi javnih davanja
7. potvrdu o istinitosti i točnosti podataka

V.
Objedinjeni Prijedlog Programa javnih potreba u sportu Grada Vrbovca za 2027. godini  donosi Skupština Sportske zajednice Grada Vrbovca.

VI.
Prijave na drugi Javni poziv za predlaganje Programa javnih potreba u sportu Grada Vrbovca za 2027. godine, sportske udruge Grada Vrbovca ispunjavaju na obrascima Sportske zajednice Grada Vrbovca i dostavljaju ju osobno u tajništvo, preporučeno putem pošte ili slanjem na službenu mail adresu Sportske zajednice Grada Vrbovca gzsvrbovec363@gmail.com zaključno do 13. listopada 2026. godine.
Udruge koje su pravodobno podnijele prijave po prvom javnom pozivu i ispunile formalne uvjete, ne moraju ponovno podnositi prijavu. Njihove postojeće prijave smatrat će se valjanima i bit će uzete u obzir prilikom evaluacije.

            Prijedlozi programa predaju se na adresu:

Sportska zajednica Grada Vrbovca 
Celine 8
10340 Vrbovec
s napomenom:

„DRUGI JAVNI POZIV ZA PREDLAGANJE PROGRAMA JAVNIH POTREBA U SPORTU GRADA VRBOVCA ZA 2027. GODINU“

VII.
            Tekst Javnog poziva objavit će se na web stranici Radija Vrbovca.


                                          					     Predsjednik

   Ivan Kralj, v.r.

U Vrbovcu, 8. listopada 2026. godine.
